संसद्‍मा कांग्रेस सांसद बडूको प्रश्न : कृषिमन्त्री कहाँ हुनुहुन्छ ?
संसद्‍मा सत्तारुढ दल कांग्रेसकै सांसदले मन्त्रीको खोजी गरेका छन् । शुक्रबार कांग्रेस सांसद एवं पूर्वमन्त्री दिलेन्द्रप्रसाद बडूले कृषिमन्त्री वेदुराम भुसालको खोजी गरेका हुन् ।
काठमाडौँ — संसद्‍मा सत्तारुढ दल कांग्रेसकै सांसदले मन्त्रीको खोजी गरेका छन् । शुक्रबार कांग्रेस सांसद एवं पूर्वमन्त्री दिलेन्द्रप्रसाद बडूले कृषिमन्त्री वेदुराम भुसालको खोजी गरेका हुन् ।फाइल तस्बिरशुक्रबार प्रतिनिधिसभा बैठकमा सांसद बडूले किसानले मूल्य नपाएर दूध सडकमा फालिरहँदा पनि केही गर्न नसकेको भन्दै त्यसबारे संसद्‍मा तत्काल जवाफ दिन कृषिमन्त्री भुसालसँग माग गरे । उनले मिटरब्याज पीडितहरुको समस्या तत्काल समाधान गर्न पनि सरकारलाई दबाब दिए ।कानुन निर्माण गरिसक्दा पनि सरकारले मिटरब्याज पीडितहरूको समस्या समाधान गर्न नसकेकोमा सांसद बडूको आपत्ति थियो । उनले दुध किसान र मिटरब्याज पीडितहरुको समस्या समाधानका लागि भरहेको कार्यबारे तत्काल संसद्लाई जानकारी गराउन पनि सरकारलाई सचेत गराए ।‘केही दिनयता छापाहरूमा निरन्तर रूपमा दुग्ध किसानहरुले आफ्नो दुध सडकमा फालिरहेका छन् । यस्तो हृदयविदारक देखेर यो सरकारको मन किन छुँदैन ? सरकारको कृषिमन्त्री कहाँ हुनुहुन्छ ? के गर्दैछ सरकार, यस समस्याको निराकरणको निमित्त ? सदनलाई जानकारी हुनुपर्‍यो,’ उनले भने । सांसद बडूले मिटरब्याजसम्बन्धी कानुनमा कुनै त्रुटि भए तत्काल सच्याउन पनि सरकारको ध्यानाकर्षण गराए । 